แบล็กพิงก์: เดอะมูวี

แบล็กพิงก์: เดอะมูวี (; , มักเขียน BLACKPINK THE MOVIE) เป็นภาพยนตร์สารคดีใน ค.ศ. 2021 กำกับโดยโอ ยุน-ดง และช็อง ซู-ยี นำเสนอเรื่องราวของเกิร์ลกรุปเกาหลีใต้ แบล็กพิงก์ ออกฉายเมื่อวันที่ 4 สิงหาคม ค.ศ. 2021 ในเกาหลีใต้และทั่วโลก

แบล็กพิงก์: เดอะมูวี มีการสัมภาษณ์สมาชิกทั้งสี่คนของแบล็กพิงก์ ได้แก่ จีซู, เจนนี, โรเซ และ​ลิซ่า ตลอดจนการแสดงสดจากเดอะโชว์และอินยัวร์แอเรียเวิลด์ทัวร์ อันประกอบไปด้วย "ห้องแห่งความทรงจำ" ที่คลอบคลุมเหตุการณ์สำคัญตลอดห้าปีที่ผ่านมานับตั้งแต่เปิดตัว "ความงาม" รวบรวมภาพถ่ายของสมาชิกแต่ละคน และ "บทสัมภาษณ์พิเศษ" นำเสนอข้อความจากแฟนเพลงของพวกเธอ

 การผลิต 
ในวันที่ 16 มิถุนายน ค.ศ. 2021 วายจีเอนเตอร์เทนเมนต์ประกาศออกภาพยนตร์สารคดีชื่อ แบล็กพิงก์: เดอะมูวี ซึ่งเป็นส่วนหนึ่งของโครงการ 4+1 เพื่อเฉลิมฉลองวันครบรอบ 5 ปีของพวกเธอ จากนั้นในวันที่ 23 มิถุนายน จึงประกาศกำหนดการฉายภาพยนตร์ในวันที่ 4 สิงหาคม ค.ศ. 2021

 การออกฉาย 
แบล็กพิงก์: เดอะมูวี ออกฉายเมื่อวันที่ 4 สิงหาคม ค.ศ. 2021 ด้วยจำนวนโรงฉาย 3,000 โรงทั่วโลก การออกฉายดังกล่าวถูกเลื่อนออกไปจนถึงสิ้นเดือนสิงหาคมในเอเชียตะวันออกเฉียงใต้หลายประเทศ เช่น อินโดนีเซีย ไทย และมาเลเซีย เนื่องจากระเบียบข้อบังคับในช่วงการแพร่ระบาดของโควิด-19 หลังออกฉายในเอเชียตะวันออกเฉียงใต้ จำนวนโรงฉายจึงเพิ่มขึ้นจาก 3,000 เป็น 4,200 โรง

 อ้างอิง 

แหล่งข้อมูลอื่น



หมวดหมู่:แบล็กพิงก์
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์เกาหลีใต้
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาไทย
หมวดหมู่:ภาพยนตร์สารคดีเกี่ยวกับเคป็อป